钦定古今图书集成/方舆汇编/职方典/第1499卷 > 鹤庆府学校考 通志
## 钦定古今图书集成/方舆汇编/职方典/第1499卷 > 鹤庆府学校考 通志

本府

鹤庆府儒学　旧在府治东南二里。元时建。明洪武十五年毁于兵。十七年，教授马庄甫草刱未备。二十九年，土同知高仲迁于府治南。正统十二年，知府林遒节拓而营之。正德二年，知府刘玨作尊经阁。十年五月，地震倾圮。十一年，副使朱衮改元化寺为庙学，知府吴堂次第修理。隆庆戊辰，知府周集徙学门南向，凿泮池，修饰

“恢廓。” 万历间，参政姜忻、知府桑荆初、程道渊、祁汝东屡有缮葺。天启间，巡按御史罗汝元铸庙鼎。崇祯辛未冬，庙灾。明年，巡抚都御史蔡侃、督学邵名世、知府陈开泰、丽江土官木增重建。后渐圮，经籍、祭器、雅乐，散失无存。

皇清康熙三年，署印通判汪宗周修理。二十二年，奉
旨“郡邑重修。”二十三年，知府李作楫、训导马之骅增。

修。二十五年教授谢俨、训导董飶宁修葺文昌奎星阁。二十八年知府卢崇义新设乐舞生并乐器庙庑概加修建。按《府志》：“庙制，有殿有东庑、西庑、大成门，左右有翼室、棂星门、泮池、礼义门。启圣宫在正殿后。明伦堂在启圣祠后。省牲所在东庑后。讲堂在启圣祠左。馔堂在启圣祠右。射圃亭在西庑后。名宦祠在戟” 门左。乡贤祠在戟门右。文昌阁在魁星楼后。魁星阁在明伦堂后。

复性书院　在府东南。明隆庆间，知府周赞建。义学　十二一在启圣祠，一在城北，一在城南，一在城东，一在城西，一在龙华寺，一在金登，一在孝廉村，一在甸北，一在三台山，一在观音山，一在松桂。康熙二十九年，知府卢崇义、通判金应璧捐俸延师训课。

学田　知府吴堂新增一十九亩，又一十二亩坐落赵百户营，七亩坐落新生邑，“又一段坐落民教场，一段坐落松桂村，一段坐落长康铺西。” 明季水冲没，犹存田亩，有太保严清《记》。

外州

剑川州儒学　在州治南。明洪武二十三年，州判赵彦良建。弘治时，地震倾，圮署印。晋宁州同胡尚安重建。正德十年，地震，又圮。嘉靖元年，通判彭兰，知州“胡朝顺、李必昂、方起念、赵民牧相继修葺。”

皇清康熙二十七年五月，地震尽倾，儒学董天工重。

修。按《府志》：“康熙二十八年，总督范行文始设立乐舞生并乐器。三十六年，知州陈芳猷重修。四十三年，丽江通判孔兴询署州事，补设礼器。四十七年，知州彭铭及郡庠生改造先贤、先儒牌位，易以金字。立东西配哲位，朱子哲位。东庑，先贤三十一位，先儒十八位。西庑，先贤三十一位，先儒十七位。” 启圣祠在正殿后，东西先贤先儒配位，四配父、四氏父，三献分献礼及品物，与正殿同。无雅乐，用鼓吹。

金华书院　明隆庆间，知府胥铉建，今废。学修书院　在崇仁寺右。明知州罗文灿创建。提学道临州考试，修为场屋，后因无院租，今废为“梁皇寺。”

义学　在州城西门外崇仁寺。康熙二十九年，知州张国卿捐俸延师训课。

学田　：每年额征银六两七釐，申解学道。一、赵汝根田一坵，计三亩，纳租银一两六分五釐。

一、李成保田四坵，计二亩四分，纳租银六钱八分五釐。

一、欧阳鼎田一坵，计一亩二分，纳租银三钱四分。

一、杨可谒田一坵，计二亩四分，纳租银六钱八分五釐。

一、杨可梁田三坵，计二亩四分，纳租银六钱八分五釐。

一、杨廷杰、段时选、陈祚昌、杨根生四名，共田二坵一亩二分，纳租银三钱四分五釐。

一、董元根田一坵，计一亩二分，纳租银三钱四分五釐。

一、段绳祖、杨岩、杨可梁三名田三坵，计一亩二分，纳租银三钱四分五釐。

一、沈洪治田三坵，计一亩二分，纳租银二钱三分。

一、赵继稳、赵宗保、李秀奇、赵奇四名，共田四坵，计四亩七分，纳租银一两二钱八分二釐二毫。神登、丁卯城二村门差拨入学中。每年春秋洒扫应役，供奉香火。

社学　：甸头十二所，甸尾十所，中路九所。